Datura stramonium

***Datura stramonium***, u Evropi poznata pod zajedničkim imenima **trnoojabuka**, **jimson-korov** ili **vražja zamka**, a na balkanskim prostotirima **tatula**, rjeđe **kužnjak**, je biljna vrsta – cvjetnica iz porodice *Solanaceae*, rod *Datura*.  Najčešći naziv u Bosni i Hercegovini je **tatula**.  Vjerovatno porijeklo roda i ove vrste je iz Srednje Amerike, a uvedena vrsta je u mnogim svjetskim regijama. To je agresivni invazivni korov u umjerenoj klimi širom svijeta.

*D. stramonium* se često koristi u tradicijskoj medicini za liječenje raznih bolesti. Također se koristila kao halucinogen (antiholinerik / antimuskarinik, delirijantnog tipa, kao enteogen kako bi izazvao intenzivne vizije.

Stoljećima je tatula korištena kao ljekovita biljka za ublažavanje astme, ali kao i analgetik tokom operativnih zahvata i namještanja kostiju. Također izaziva snažne halucinacije i delirij, što je korišteno u duhovne svrhe za izazivanje jakih vizija. Ipak, alkaloidi u ovoj biljci koji se koriste u medicinske i halucinogene svrhe smrtonosno su toksični u malo većim dozama od onih koje se koriste u medicinske svrhe. Neoprezno korištenje često dovodi do nuspojava zbog kojih je potrebno bolničko liječenje, a nije rijedak ni smrtni ishod.

## Opis
*Datura stramonium* je biljka  neugodnog mirisa, koja raste uspravno i formira grmove visine do 60–150&nbsp;cm. Korijen joj je dubok, debeo, bijele boje. Stabljika je čvrsta, uspravna, sa glatkim, blijedožutim do zelenim listovima. Stabljika se redovno dijrli u više grana i svaka od njih nosi listove i jedan, uspravan cvijet.

Listovi su su dugi oko 8–20&nbsp;cm, nazubljeni, nepravilnih rubova. Gornja površina im je tamnozelena, dok je donja svjetlozelena. Listovi su gorkog okusa i pri konzumiranju  izazivaju mučninu, što je posljedica alkaloidnih sokova , koji se mogu osjetiti i kada se dijelovi biljke osuše.

Tatula  obično cvjeta tokom ljeta. Mirisni cvjetovi su truboliki, bijeli do kremasti ili ljubičasti, dugi  6–9&nbsp;cm. Cvjetovi rastu na kratkim peteljkama uz mjesta odakle polaze listovi. Čašice su duge i cjevaste, šire na dnu, oštrih rubova, koji su okruženi sa pet oštrih – nazubljenih listića. Cvijet je dijelom otvoren, presavijen, cjevast i sa rebrima. Cvjetovi su otvoreni po noći, te se iz njih osjeti ugodan miris koji privlači noćne moljce. Plodovi su alipsoidne kapsule, promjera 3–8&nbsp;cm i mogu biti pokriveni sodacina ili su glatki. Kada sazriju,  podijele se na četiri pregrade, a u svaoj je po desetak malenih, crnih sjemenki.

## Staništa i rasprostranjenje 
Tatula potiče iz Sjeverne Amerike, ali su se davno proširile na Stari svijet. Opisao ju švedski botaničar Carl Linné  1753., iako je to već stoljeće prije opisano uralili i drugi, kao što je Nicholas Culpeper. Danas raste slobodno u eprirodi u svim toplim i umjerenim područjima, gdje se može naći uz putve i ceste, kao i u dobro ograđenim prostorima gdje žive biljojedi. U Evropi se javlja i kao korov na pustarama i na odlagalištima otpada.

Smatra se da u raznošenju sjemenki njviše učestvuju ptice svojim izmetom nakon probave plodova ši. Sjemenke mogu mirovati u tlu godinama i proklijati kada se tlo prekopa i izloži povoljnim uvjetima. Ukoliko postoji strah ili opasnost uslijed toksičnih učinaka ove biljke kada izraste u vrtu, obično se savjetuje izvaditi biljku zajedno sa korijenom.

## Otrovnost
Svi dijelovi tatule sadrže škodljive razine alkaloida, atropina, hiosociamina i skopolamina koji mogu izazvati delirij i podstaćii antikolinergičke učinke. Kod neinformiranih korisnika, rizik od predoziranja i uzimanja smrtonosne količine je visok i veliki dio takvih korisnika koji uzimaju oralno ovu biljku bivaju hospitalizirani uslijed psihoaktivnih učinaka.

Količina toksičnih tvari individualno varira od biljke do biljke. Količina otrova u biljkama može varirati u omjeru 5:1, a otrovnost biljke ovisi o dobi, mjestu gdje raste i drugim ekološkim uvjetima. Također, unutar same biljke postoji viša koncentracija u nekim dijelovima, što može varirati od lista do lista. Kod mlađih biljaka omjer atropina i skopolamina je oko 3:1, a nakon cvjetanja je ovaj omjer obrnut, kada se omjer skopolamina smanjuje kako biljka stari. Ova varijacija čini biljku tako opasnom kada se koristi u ljekovite svrhe. U tradicijskim kulturama je potrebno veliko iskustvo i detaljno poznavanje tatule kako bi se izbjegla šteta.Pojedinačni plodovi i sjemenke sadrže oko 0,1&nbsp;mg atropina, a smrtonosna doza za odrasle je >10&nbsp;mg atropina ili >2–4&nbsp;mg skopolamina.

Trovanje tatulom obično biva obilježeno delirijem (suprotno do halucinacija), a javljaju se i hipertermija, tahikardija, bizarno ponašanje i teška midrijaza (proširene zjenica) uslijed čega se javlja fotofobija koja može trajati nekoliko dana. Dugotrajna amnezija se također često javlja. Početak simptoma obično je oko 30-60 minuta nakon uzimanja biljke. Ovi simptomi obično traju 24 do 48 sati, ali su poznati slučajevi gdje je djelovanje trajalo i dvije sedmice.

U teških slučajeva trovanja, kao i kod ostalih trovanja antikolinergicima, kao antidot može pomoći intravensko davanje fiziostigmina.

## Upotreba u medicini
250px|thumb|Cvijet *D. stramonium* var. *datura*: prednji pogled
Tatula se dugo koristi kao jako efikasno sredstvo za liječenje simptoma astme. Atropin može smanjiti simptome te bolesti, stanje u kojem dolazi do paralize ogranaka dušnika, tako što uklanja spazam tokom napada. Stoga se za ovu upotrebu listovi obično puše u cigaretama ili luli. Pušenje tatule u cilju smanjenja simptoma astme potiče iz tradiciojske, Ajurvedske medicine u Indiji. Upotreba tatule se u Evropi proširila. nakon što je James Andreson otkrio ovaj način upotrebe i učinak tatule krajem 18. stoljeća. Međutim, s obzirom da atropin prolazi kroz krvno-moždanu barijeru, može izazvati teške učinke u centralnom nervnom sistemu, kao što su zbunjenost, psihomotorna agitacija i halucinacije, pogotovo u starijih osoba. Zato, u tretmanu astme koriste se uglavnom antimuskarinici, kao što su ipatropij i tiotropij. Lijek prvog izbora u liječenju astme je beta-agonist albuterol, u kombinaciji s kortikosteroidom prednizonom.

Pripadnici naroda Zuñi su koristili tatulu kao analgetik, kako bi uspavali ozlijeđene osobe prije namještanja prelomljene kosti. U Kini je također korištena na sličan način, kao anestetik tokom hirurških zahvata.

Atropin i skopolamin, kojih u tatuli ima u velikim koncentracijama, su muskarinski antagonisti, zbog čega se mogu koristiti u liječenju Parkinsonove bolesti i morske bolesti, ali i za potiskivanje parasimpatičke stimulacije mokraćnog, respiratornog i probavnog trakta, srca i očiju. Tatula se može koristiti i pri odvikavanju ovisnosti o drogama, tako što smanjuje simptome pojave delirium tremens i odvikavanja od morfija. Tatula se također može koristiti za smanjivanje simptoma upale grla, zubobolje i kod infestacije parazitima. Trebaju je izbjegavati pacijenti sa srčanim problemima,  glaukomom, povećanom prostatom, mokraćnim poteškoćama, nakupljanjem tekućine u plućima i crijevne opstrukcije (djelomičnim ili potpunim začepljenjem crijeva).

## Upotreba u duhovnim obredima 
thumb|250px|*D. stramonium*: plod tatule se otvara za oslobađanje sjemenki.
Stoljećima se *Datura stramonium* koristila za mistične i tajne sakramente jer proizvodi moćne vizije (koje mogu trajati danima) i otvaranje komunikacije prema duhovnom svijetu. Starosjedioci područja današnje južne Kalifornije su jeli male crne sjemenke kako bi "komunicirali sa bogovima putem vizije". Širomm Amerike su i ostali sutohtoni  narodi kao npr. Algonquini, Cherokee, Marie Galente i Luiseño također koristili ovu biljku u svetim obredima zbog njenih pomenutih i sličnih  svojstava. U Etiopiji, neki učenici i svećenici koriste *D. stramonium* kako bi "otvorili um" i bili više otvoreni prema učenju, kreativnosti i stvaralačkom razmišljanju.

|Naziv biljke "datura" koji se koristi u drugim jezicima, potječe iz Indije, gdje biljku smatraju posebno svetom jer se vjeruje kako je omiljena biljka Hindu boga Shiva Nataraja.

## Kultivacija
Biljka preferira bogato tlo. Dodavanjem dušikovih gnojiva, povećava koncentraciju alkaloida u biljci. Tatula se može uzgojiti generativno,  sjemenki, koja se širi u krugu od oko pola metra od svake biljke. Osjetljiva je na mraz i stoga se treba čuvati od hladnog vremena. Biljka se bere kada je plod zreo, ali još uvijek zelene boje. Bere se čitava biljka, pa se lišće skida sa stabljike i suši. Jedan hektar intenzivno uzgajanih biljaka može dati 1.000–1.700&nbsp;kg sjemenki.

## Etimologija
Naziv dolazi iz stare Hindu riječi za biljku (*dhatura*). Specijski atribut  *stramonium* potiče iz grčkog στρύχνος –*stryhnos* = noćna sjenka + μανιακός – *maniakos* = lud.

U Sjedinjenim Američkim Državama ovu biljku nazivaju *jimson weed*ili rjeđe **Jamestown korov**, po gradu Jamestownu, u saveznoj državi Virginiji, gdje su je konzumirali britanski vojnici tokom akcije protiv Baconovih pobunjenika (Baconov ustanak). Nakon toga,  11 dana su bili promijenjene svijesti.

Neki od vernakularnih naziva za njih uglavnom su porijeklom iz engleskog i jezika, kao što su Jimsonov korov, trnojabuk, đavolja jabuka, đavolja truba, ludojabuka, noćna sjenka, Peru-jabuka, smrdljivi korov, stramonium, datura, i španskih naziva toloahe i taguaro

## Također pogledajte
* *Brugmansia*
* Datura

## Reference
## Vanjski linkovi
* USDA Natural Resources Conservation Service PLANTS Profile: *Datura stramonium* L. 
* *Datura stramonium* at Liber Herbarum II 
* *Datura* spp. at Erowid
* *Datura stramonium* Pictures and information

Kategorija:Solanales
Kategorija:Otrovne biljke
Kategorija:Datura
Kategorija:Delirijanti
Kategorija:Enteogeni
Kategorija:Biljni halucinogeni
Kategorija:Ljekovito bilje
Kategorija:Flora Bosne i Hercegovine